
Parlamentul  României

Camera  Deputaţilor
Comisia pentru Sănătate şi Familie      Nr. 28/ 265 / 25 octombrie  2012 
BIROULUI PERMANENT

AL

CAMEREI DEPUTAŢILOR,

Vă înaintăm raportul asupra propunerii legislative privind modificarea şi completarea Legii nr.151/2010 privind serviciile specializate integrate de sănătate, educaţie şi sociale adresate persoanelor cu tulburări din spectrul autist şi cu tulburări de sănătate mintală asociate ( Plx 331/2012), trimis Comisiei pentru sănătate şi familie spre dezbatere,  în fond, cu adresa nr. Pl-x 331 din 24 septembrie 2012.
În raport cu obiectul şi conţinutul reglementării, propunerea legislativă  face parte din categoria legilor ordinare.
PREŞEDINTE,
Rodica Nassar
                          


                      Costică Canacheu

Parlamentul  României

Camera  Deputaţilor
Comisia pentru Sănătate şi Familie        Nr. 28/ 265 / 25 octombrie 2012 
R A P O R T  

asupra propunerii legislative privind modificarea şi completarea Legii nr.151/2010 privind serviciile specializate integrate de sănătate, educaţie şi sociale adresate persoanelor cu tulburări din spectrul autist şi cu tulburări de sănătate mintală asociate ( Plx 331/2012)
În temeiul dispoziţiilor art. 95 din Regulamentul Camerei Deputaţilor, republicat, cu modificările şi completările ulterioare, Comisia pentru sănătate şi familie a fost sesizată spre dezbatere, în fond, cu  propunerea legislativă privind modificarea şi completarea Legii nr.151/2010 privind serviciile specializate integrate de sănătate, educaţie şi sociale adresate persoanelor cu tulburări din spectrul autist şi cu tulburări de sănătate mintală asociate, trimis cu adresa nr. Pl-x 331 din 24 septembrie 2012.
Senatul, în calitate de primă Cameră sesizată, a respins propunerea legislativă în şedinţa din 17 septembrie 2012.
Potrivit dispoziţiilor art. 75 din Constituţia României, republicată, şi ale art.92 alin. (9) pct. 2, din Regulamentul Camerei Deputaţilor, republicat, cu modificările şi completările ulterioare, Camera Deputaţilor este Cameră decizională. 

  La întocmirea prezentului raport Comisia a avut în vedere :
· avizul favorabil al Consiliului Legislativ (nr.221 din 21.03.2012) cu observaţii şi propuneri;
· avizul negativ al Comisiei juridice, de disciplină şi imunităţi ( nr.Plx 331 din 1.10.2012);
· avizul favorabil al Comisiei pentru depturile omului, culte şi problemele minorităţilor naţionale ( nr.25/377/27.09.2012);

· avizul favorabil al Comisiei pentru egalitatea de şanse pentru femei şi bărbaţi ( nr.37/340/8.10.2012);

· punctul de vedere negativ al Ministerului Sănătăţii              ( nr.53669/23.10.2012).

Propunerea legislativă are ca obiect  de reglementare modificarea Legii nr.151/2010 privind serviciile specializate integrate de sănătate, educaţie şi sociale adresate persoanelor cu tulburări de sănătate mintală asociate. Mai exact, se preconizează ca şi pacienţii diagnosticaţi cu sindromul Down, să beneficieze de serviciile specializate integrate de sănătate, educaţie şi sociale, ca şi persoanele cu tulburări din spectrul autist şi cu  tulburări de sănătate mintală asociate.
În conformitate cu prevederile art. 61 din Regulamentul Camerei Deputaţilor, republicat, cu modificările şi completările ulterioare, membrii Comisiei au examinat iniţiativa legislativă, în şedinţa din 23 octombrie 2012. La lucrările comisiei au fost prezenţi 13 deputaţi din totalul de 16 membri.
La dezbateri a participat, în conformitate cu prevederile art.55 din Regulamentul Camerei Deputaţilor, dl. Răzvan Vulcănescu - secretar de stat în Ministerul Sănătăţii.
În urma dezbaterilor, Comisia pentru sănătate şi familie a  hotărât, cu unanimitate de voturi, respingerea propunerii legislative privind modificarea şi completarea Legii nr.151/2010 privind serviciile specializate integrate de sănătate, educaţie şi sociale adresate persoanelor cu tulburări din spectrul autist şi cu tulburări de sănătate mintală asociate din următoarele considerente:

- tulburarea de spectru autist (TSA) şi sindromul Down sunt două maladii încadrate în categorii distincte de boli de către Clasificarea Internaţională a Maladiilor – ICD10;

- copiii cu sindromul Down şi copiii autişti necesită modalităţi total diferite de abordare a diagnosticului şi terapiei;

- încadrarea celor două boli distincte într-o lege unică privind serviciile specializate integrate de sănătate, educaţie şi sociale nu este posibilă, cele două categorii de boli inducând nevoi diferite, iar  serviciile specializate de sănătate, educaţie şi sociale nu  ar putea avea o viziune globală din perspectiva unei  organizări unitare.
În raport cu obiectul şi conţinutul său, propunerea legislativă face parte din categoria legilor ordinare. 
PREŞEDINTE,
Rodica Nassar
Întocmit, 

Cristina Bologan – expert 

